SINGER พุ่งแรง 6% จับตากำไร Q2 โตนิวไฮต่อ รับยอดขายเครื่องใช้ไฟฟ้า-พอร์ตสินเชื่อหนุน
SINGER พุ่งแรง 6% โบรกฯ แนะเป้า 50 บ. จับตากำไร Q2 โตนิวไฮต่อเนื่อง รับไฮซีซั่น ดันยอดขายเครื่องใช้ไฟฟ้า-ธุรกิจพอร์ตสินเชื่อหนุน
SINGER พุ่งแรง 6% โบรกฯ แนะเป้า 50 บ. จับตากำไร Q2 โตนิวไฮต่อเนื่อง รับไฮซีซั่น ดันยอดขายเครื่องใช้ไฟฟ้า-ธุรกิจพอร์ตสินเชื่อหนุน
21 ก.ค. 2564

ผู้สื่อข่าวรายงานว่า ราคาหุ้น บริษัท ซิงเกอร์ประเทศไทย จำกัด (มหาชน) หรือ SINGER ล่าสุด ณ เวลา 15.05 น. อยู่ที่ 46.50 บาท บวก 2.50 บาท หรือ 5.68% สูงสุดที่ 47.25 บาท ต่ำสุดที่ 267.54 ล้านบาท ด้วยมูลค่าซื้อขาย 267.54 ล้านบาท

ทั้งนี้ บล.เมย์แบงก์ กิมเอ็ง (ประเทศไทย) ระบุในบทวิเคราะห์ (20 ก.ค.2564) ว่า คาด SINGER กำไรไตรมาส 2/2564 จะทำสถิติสูงสุดใหม่ 180 ล้านบาท เพิ่มขึ้น 30% เมื่อเทียบจากไตรมาสก่อน และเพิ่มขึ้น 60% เมื่อเทียบจากปีก่อน จากยอดขายสินค้ายังเติบโตระดับ 20% เมื่อเทียบจากปีก่อน และกลยุทธ์เน้นช่องทาง Online เพิ่มขึ้น เช่นเดียวกับสินเชื่อ HP-C4C ที่เติบโตได้ดี คุณภาพ สินเชื่อยังแข็งแรง เศรษฐกิจในต่าง หวัดได้รับผลกระทบน้อยกว่าในเมือง ประเมินราคาเป้าหมายที่ 50 บาท
ส่วน บล.คิงฟอร์ด ระบุในบทวิเคราะห์ (20 ก.ค.2564) แนะนำ “ซื้อเก็งกำไร” SINGER โดยประสบความสําเร็จในการขยายสาขาผ่านเฟรนไชน์อย่างต่อเนื่อง ช่วงไตรมาส 2/2564 ได้รับปัจจัยหนุนด้านไฮซีซั่นจากสินค้าเครื่องใช้ไฟฟ้าอย่างตู้แช่ ตู้เย็นควบคุมอุณหภูมิ เครื่องปรับอากาศ และพัดลม
ด้านธุรกิจพอร์ตสินเชื่อยังคงเติบโตได้ดีโดยเฉพาะธุรกิจสินเชื่อจํานําทะเบียนรถทําเงิน (C4C) ซึ่งในไตรมาส 1/2564 ที่ผ่านมาสามารถขึ้นไปแตะที่ระดับ 4 พันล้านบาท โดยทางผู้บริหารเชื่อว่าปีนี้พอร์ตรวม (C4C+HP+Captive) จะสามารถเติบโตตามเป้าหมายที่ 1 หมื่นล้านบาท ทั้งนี้ตลาดคาด EPS ปี 2564 และ ปี 2565 จะขยายตัวต่อเนื่องจากปี 2563 ที่ 1.09 บาท/หุ้น มาอยู่ที่ 1.44 บาท/หุ้น, และ 1.94 บาท/หุ้น ตามลําดับ